Document ID: 32005R1804

KOMISJONI MÄÄRUS (EÜ) nr 1804/2005,
3. november 2005,
millega muudetakse komisjoni määrust (EMÜ) nr 2807/83, milles sätestatakse liikmesriikide kalasaaki käsitleva teabe registreerimise üksikasjalikud eeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta (1) eriti selle artikli 22 lõiget 3,
ning arvestades järgmist:
(1)
Nõukogu 4. novembri 2003. aasta määrusega (EÜ) nr 1954/2003 (mis käsitleb teatavate ühenduse kalastuspiirkondade ja kalavarudega seotud püügikoormuse korraldamist ning millega muudetakse määrust (EÜ) nr 2847/93 ja tunnistatakse kehtetuks määrused (EÜ) nr 685/95 ja (EÜ) nr 2027/95) (2) kehtestatakse läänepiirkonna vete püügikoormuse korraldussüsteemi põhimõtted ja kord.
(2)
Nõukogu 19. juuli 2004. aasta määrusega (EÜ) nr 1415/2004 (millega määratakse kindlaks maksimaalne aastane püügikoormus teatavate kalastuspiirkondade ja kalapüügiliikide osas) (3) kehtestatakse maksimaalne aastane püügikoormus igale liikmesriigile ning kõigi määruse (EÜ) nr 1954/2003 artiklites 3 ja 6 määratletud piirkondade ja kalapüügiliikide osas.
(3)
Komisjoni 22. septembri 1983. aasta määrus (EMÜ) nr 2807/83 (milles sätestatakse liikmesriikide kalasaaki käsitleva teabe registreerimise üksikasjalikud eeskirjad) (4) ei ole läänepiirkonna vete osas enam kooskõlas määrustega (EÜ) nr 1954/2003 ja (EÜ) nr 1415/2004. Seetõttu on uue korra kajastamiseks vaja muuta määruse (EMÜ) nr 2807/83 VIa lisa.
(4)
Nõukogu 24. aprilli 1997. aasta määrusega (EÜ) nr 779/97 (5) on kehtestatud püügikoormuse reguleerimise kord Läänemerel. Läänemere püügikoormuse registreerimise olemasolevad kohustused peaksid jääma jõusse.
(5)
Käesolevas määruses sätestatud meetmed on kooskõlas kalanduse ja vesiviljeluse korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2807/83 VIa lisa asendatakse käesoleva määruse lisaga.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 3. november 2005

Labels: 6